**DOKUMENTACIJA ZA NADMETANJE**

za osobe koje nisu obveznici zakona o javnoj nabavi u sklopu provedbe projekta „Razvoj edukacijsko rehabilitacijskih usluga u zajednici“ iz poziva na dostavu projektnih prijedloga Zaželi – program zapošljavanja žena čiji prijavitelj je Pro Mente Hrvatska

**Referalni broj ugovora: UP.02.1.1.05.0200**

**NABAVA HIGIJENSKIH I KUĆANSKIH POTREPŠTINA ZA KRAJNJE KORISNIKE U PROJEKTU „RAZVOJ EDUKACIJSKO REHABILITACIJSKIH USLUGA U ZAJEDNICI“**

**S namjerom sklapanja ugovora o nabavi roba**

**Evidencijski broj nabave: 1-2019**

**Zagreb, 01.07. 2019.**

**SADRŽAJ**

[1. Opći podaci 4](#_Toc12607026)

[1.1. Podaci o naručitelju (NOJN) 4](#_Toc12607027)

[1.2. Osoba zadužena za komunikaciju s gospodarskim subjektima 4](#_Toc12607028)

[1.3. Evidencijski broj nabave 4](#_Toc12607029)

[1.4. Podaci o gospodarskim subjektima s kojima je naručitelj u sukobu interesa 4](#_Toc12607030)

[1.5 Vrsta postupka nabave 5](#_Toc12607031)

[1.6 Procijenjena vrijednost nabave 5](#_Toc12607034)

[1.7. Početak postupka nabave 5](#_Toc12607035)

[1.8 Dodatne informacije i objašnjenja te izmjena dokumentacije o nabavi 5](#_Toc12607036)

[2. Podaci o predmetu nabave 6](#_Toc12607037)

[2.1. Tehničke specifikacije, opis posla i sve relevantne pojedinosti predmeta nabave 6](#_Toc12607038)

[2.2. Opis i oznaka grupa predmeta nabave 6](#_Toc12607039)

[2.3. Podaci o vrsti, količini i načinu isporuke dobara 6](#_Toc12607040)

[2.4. Troškovnik 7](#_Toc12607041)

[2.5. Kriteriji za ocjenu jednakovrijednosti predmeta nabave 7](#_Toc12607047)

[2.6. Mjesto isporuke robe 7](#_Toc12607048)

[2.7. Rok početka i završetka ugovora na temelju okrivng sporazuma 7](#_Toc12607049)

[2.8. Rok isporuke robe 8](#_Toc12607050)

[3. OSNOVE ZA ISKLJUČENJE GOSPODARSKOG SUBJEKTA 8](#_Toc12607051)

[3.1 Osnove osnove za isključenje gospodarskog subjekta iz postupka nabave 8](#_Toc12607052)

[4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 9](#_Toc12607053)

[4.1. Sposobnost za obavljanje profesionalne djelatnosti 9](#_Toc12607054)

[4.2. Ekonomska i financijska sposobnost 9](#_Toc12607055)

[4.3. Vrsta, sredstvo i uvjeti jamstva 9](#_Toc12607056)

[5. PODACI O PONUDI 10](#_Toc12607057)

[5.1. Ponudu obvezno sačinjavaju 10](#_Toc12607058)

[5.2. Oblik i način izrade ponude 10](#_Toc12607059)

[5.3. Izmjena i/ili dopuna ponuda i odustajanje od ponude 11](#_Toc12607060)

[5.4. Cijena ponude 11](#_Toc12607061)

[5.5.Kriterij za odabir ponude te relevantni ponder kriterija 12](#_Toc12607062)

[5.6. Rok valjanosti ponude 12](#_Toc12607063)

[5.7. Način i rok dostave ponuda 12](#_Toc12607064)

[6.OSTALE ODREDBE 13](#_Toc12607065)

[6.1.Odredbe sklapanja okvirnog sporazuma 13](#_Toc12607066)

[6.2.Jamstva 13](#_Toc12607067)

[**Jamstvo za uredno ispunjenje godišnjeg ugovora o nabavi robe** 13](#_Toc12607068)

[6.3.Rok, način i uvjeti plaćanja 13](#_Toc12607069)

[6.4.Pregled, ocjena i odabir ponuda , sklapanje ugovora 14](#_Toc12607070)

[6.5.Prilozi 14](#_Toc12607071)

[7. Navod o zajednici ponuditelja ili podizvoditelju 14](#_Toc12607072)

[8. Podnošenje žalbe 14](#_Toc12607073)

# 1. Opći podaci

## 1.1. Podaci o naručitelju (NOJN)

*Naručitelj nije obveznik Zakona o javnoj nabavi. Naručitelj objavljuje Obavijest o nabavi i Dokumentaciju za nadmetanje s pripadajućim prilozima na internetskoj stranici www.strukturnifondovi.hr*

Ime naručitelja: Pro Mente Hrvatska

Adresa: Dobojska 36

Grad: Zagreb

Država: Republika Hrvatska

OIB: 9150577475

Web: [www.pmh.hr](http://www.pmh.hr)

Email: info@promente-hr.eu

Sažetak informacija o projektu:

Ime projekta: Razvoj edukacijsko rehabilitacijskih usluga u zajednici

Referalni broj ugovora: UP.02.1.1.05.0200

Očekivano trajanje projekta: 30 mjeseci

Odgovorna osoba naručitelja: Ivana Poslon, predsjednica

## 1.2. Osoba zadužena za komunikaciju s gospodarskim subjektima

Kontakt osoba: Ivana Poslon

Tel: +385 99 602 0005

Email: info@promente-hr.eu

Sve informacije vezane uz postupak nabave, Ponuditelji mogu dobiti isključivo od navedene kontakt osobe. Cjelokupna komunikacija i razmjena informacija se vodi u pisanoj formi, na adresu elektroničke pošte: ivana.poslon@pmh.hr

## 1.3. Evidencijski broj nabave

**1-2019**

## 1.4. Podaci o gospodarskim subjektima s kojima je naručitelj u sukobu interesa

U trenutku objave Poziva na dostavu ponuda i Dokumentacija za nadmetanje nema gospodarskih subjekata s kojima su predstavnici naručitelja u sukobu interesa.

## 1.5 Vrsta postupka nabave

## Vrsta postupka je javno nadmetanje s namjerom sklapanja Ugovora o nabavi robe primjenom Postupaka nabave za osobe koje nisu obveznici Zakona o javnoj nabavi (NOJN) u sklopu projekta „Razvoj edukacijsko rehabilitacijskih usluga u zajednici“ iz poziva na dostavu projektnih prijedloga Zaželi – program zapošljavanja žena čiji prijavitelj je Pro Mente Hrvatska, referalni broj ugovora: UP.02.1.1.05.0200

## Postupak je dostupan na stranici www.strukturnifondovi.hr

## 1.6 Procijenjena vrijednost nabave

Procijenjena vrijednost nabave iznosi 307.200,00 kuna bez PDV-a (384.000,00 kn sa uključenim PDV-om) za razdoblje od 2 (dvije) godine.

Procijenjena vrijednost nabave utvrđena je temeljem Ugovora o dodjeli bespovratnih sredstava , Element projekta 1 Zapošljavanje žena iz ciljanih skupina, aktivnost 1.4. Potrepštine za krajnje korisnike

## 1.7. Početak postupka nabave

Postupak nabave započinje objavljivanjem Obavijesti o nabavi na internetskoj stranici [www.strukturnifondovi.hr](http://www.strukturnifondovi.hr)

Datum objave Obavijesti o nabavi i Dokumentacije za nadmetanje je 30. lipnja 2019.

## 1.8 Dodatne informacije i objašnjenja te izmjena dokumentacije o nabavi

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju za nadmetanje, a Naručitelj je dužan odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

Sva pitanja vezana uz ovaj natječaj mogu se postaviti isključivo elektroničkim putem slanjem upita na adresu elektroničke pošte ivana.poslon@pmh.hr

Zahtjev je pravodoban ako je dostavljen naručitelju najkasnije tijekom 7. (sedmog) dana prije dana u kojem ističe rok za dostavu ponuda u postupku javnog nadmetanja. Pod uvjetom da je zahtjev dostavljen pravodobno, Naručitelj je obvezan odgovor objaviti najkasnije tijekom petog (5) dana prije dana u kojem istječe rok za dostavu ponuda na istima mjestima na kojima je objavljena Obavijest o nabavi i Dokumentacija za nadmetanje.

Ako iz bilo kojeg razloga odgovor nije dostavljen najkasnije tijekom petog dana prije dana isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet dana.

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti Dokumentaciju za nadmetanje.

Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljena osnovna Obavijest o nabavi i Dokumentacija za nadmetanje. Produljenje roka biti će razmjerno važnosti pojašnjenja.

# 2. Podaci o predmetu nabave

## 2.1. Tehničke specifikacije, opis posla i sve relevantne pojedinosti predmeta nabave

Predmet nabave je nabava potrepština za **kućanstvo i osobnu higijenu** za krajnje korisnike projekta projekta „Razvoj edukacijsko rehabilitacijskih usluga u zajednici“ iz poziva na dostavu projektnih prijedloga Zaželi – program zapošljavanja žena čiji prijavitelj je Pro Mente Hrvatska, referalni broj ugovora: UP.02.1.1.05.0200, sukladno troškovniku (Prilog 3) koji je sastavni dio dokumentacije za nadmetanje.

## 2.2. Opis i oznaka grupa predmeta nabave

Predmet nabave nije podijeljen u grupe, te je Ponuditelj u obvezi ponuditi cjelokupan predmet nabave, odnosno ponuda mora sadržavati sve stavke troškovnika .

## 2.3. Podaci o vrsti, količini i načinu isporuke dobara

Vrsta robe definirana je u troškovniku koji je sastavni dio ove Dokumentacije za nadmetanje. Količina predmeta nabave specificirana u troškovniku je okvirna. Stvarno nabavljena količina predmeta nabave može biti veća ili manja od predviđene količine. Stvarno nabavljena količina ovisiti će o potrebama naručitelja, a naručitelj zadržava pravo naručiti veće ili manje količine od onih navedenih u troškovniku.

Roba mora biti nova, neoštećena, nekorištena, u originalnoj ambalaži, u skladu sa Zakonom o predmetima opće uporabe (Narodne novine br. 39/13 i 47/14) i ostalim pozitivnim propisima Republike Hrvatske te udovoljavati svim zahtjevima prema tehničkim specifikacijama iz troškovnika. Ponuditelj će fakturirati stvarno isporučenu robu i to po istim jediničnim cijenama prihvaćenim na osnovi njegove ponude

## 2.4. Troškovnik

##

## Naručitelj kao sastavni dio dokumentacije za nadmetanje prilaže troškovnik kojeg gospodarski subjekti moraju popuniti na izvornom predlošku, bez mijenjanja, ispravljanja i prepisivanja izvornog teksta.

## Jedinične cijene svake stavke Troškovnika i ukupna cijena moraju biti zaokružena na dvije decimale. Ponuditelj mora ispuniti cijenama sve stavke troškovnika. Ako ponuditelj propusti ponuditi neku stavku u troškovniku, njegova ponuda biti će odbijena.

## Troškovnik je izrađen u .xlsx formatu na način da se formulom automatski izračunava umnožak upisane jedinične cijene i količine navedene stavke. Ukupna cijena ponude bez PDV-a je zbroj svih naprijed navedenih umnožaka.

## Jedinične cijene svake stavke Troškovnika i ukupna cijena ponude bez PDV-a moraju biti zaokružene na dvije decimale. U Troškovniku se ne smiju mijenjati količine ili opisi u pojedinim stavkama Troškovnika. Mjerodavne su jedinične cijene upisane u Troškovniku - nije dopušteno zasebno iskazivati popust ili povećanje cijena. Popust i svi troškovi moraju biti uračunati u ponuđenim i upisanim jediničnim cijenama u stavkama Troškovnika. Ponuđena roba mora u cijelosti zadovoljiti sve tražene i minimalne uvjete i zahtjeve iz opisa predmeta nabave sukladno opisu i tehničkim karakteristikama predmeta nabave, sadržanim u Prilogu 3. Troškovnik. Tehničke specifikacije predstavljaju minimalne tehničke karakteristike koje ponuđeni predmet nabave mora zadovoljavati. Roba se mora isporučiti pravodobno te sukladno tehničkim specifikacijama. Kvaliteta isporučene robe mora biti sukladna važećim zakonima, pravilnicima i drugim propisima o kvaliteti robe u prometu te ispravno deklarirana.

## Za sve ponuđene proizvode Ponuditelj mora obavezno navesti na za to predviđenom mjestu u Ponudbenom troškovniku naziv proizvoda s osnovnim podacima o količini punjenja. Ponuđeni proizvodi moraju u cijelosti zadovoljiti sve tražene uvjete iz ove točke Dokumentacije za nadmetanje. Ponuditelji ne trebaju, dakle nisu obvezni, popunjeni i u ponudi priloženi Troškovnik ovjeravati i/ili potpisivati na bilo koji način i od bilo koga.

## 2.5. Kriteriji za ocjenu jednakovrijednosti predmeta nabave

Kriteriji za ocjenu jednakovrijednosti predmeta nabave se ne primjenjuju.

## 2.6. Mjesto isporuke robe

Mjesto isporuke robe odredit će naručitelj i naznačiti na svakoj narudžbenici. Gradovi isporuke roba su **Omiš i Bjelovar**. **??**

## 2.7. Rok početka i završetka ugovora na temelju okrivng sporazuma

Po završetku postupka skloopit će se okvirni sporazum na 2 godine, temeljem okvirnog sporazuma skopit će se dva godišnja ugovora o nabavi roba s rokom trajanja od godine dana za svaki ugovor.

Dimanku isporuka, te količine isporuka, određivat će Naručitelj sucesivno, pojedinačnim narudžbama prema stvarnim potrebama, tijekom cijelog ugovornog razdoblja. Predviđa se da će isporuke biti jednom mjesečno.

## 2.8. Rok isporuke robe

Odabrani ponuditelj obvezuje se započeti s isporukom robe odmah po sklapanju ugovora

Pisani zahtjev uputiti će se elektroničkim putem na adresu e-pošte za komunikaciju s odabranim ponuditeljem. Zahtjev se smatra dostavljenim u trenu kada poslana e-pošta bude zaprimljena na poslužitelju e-pošte odabranog ponuditelja.

Nakon primitka pisane narudžbe, odabrani ponuditelj će isporučiti robu u roku od 3 radna dana. Uredna isporuka odnosno izvršenje predmeta nabave se potvrđuje dostavnicom (otpremnicom) ili odgovarajućim zapisnikom (radnim nalogom), ovjerenim od strane Naručitelja i odabranog ponuditelja. U slučaju nepridržavanja početka roka isporuke odnosno kašnjenja s isporukom Robe, na teret Isporučitelja obračunat će se penali u iznosu od 3% od ukupne vrijednosti pojedinačne narudžbe Robe (s PDV-om) za svaki kalendarski dan kašnjenja. Pri tome, ukupan iznos penalizacije ne smije prijeći iznos od 5% ukupne vrijednosti Ugovora s PDV-om. Roba se dostavlja radnim danom od ponedjeljka do petka najkasnije do 15 sati. Prilikom izdavanja robe, ponuditelj za svako dostavno mjesto izdaje otpremnicu.

# 3. OSNOVE ZA ISKLJUČENJE GOSPODARSKOG SUBJEKTA

## 3.1 Osnove osnove za isključenje gospodarskog subjekta iz postupka nabave

Gospodarski subjekt isključuje se iz postupka nabave:

• ako nije registriran za djelatnost koja je predmet nabave;

• ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;

• ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;

• ako je lažno predstavio ili pružio neistinite podatke u vezi s uvjetima koje je NOJN naveo kao razloge za isključenje ili uvjete kvalifikacije.

Način dokazivanja:

U svrhu dokazivanja nepostojanja osnova za isključenje gospodarskog subjekta iz postupka nabave, ponuditelj je obvezan uz ponudu dostaviti i potpisanu **Izjavu o nepostojanju razloga za isključenje**, koja je sastavni dio ove Dokumentacije za nadmetanje i nalazi se u Prilogu 2.

# 4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

## 4.1. Sposobnost za obavljanje profesionalne djelatnosti

Za potrebe dokazivanja sposobnosti za obavljanje profesionalne djelatnosti gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

Način dokazivanja:

Za potrebe dokazivanja okolnosti iz točke 4.1. Naručitelj će kao dovoljan dokaz prihvatiti izvadak iz sudskog, obrtnog, strukovnog ili drugog odgovarajućeg registra.

##

## 4.2. Ekonomska i financijska sposobnost

Ponuditelj mora dokazati da mu račun tijekom razdoblja od 6 mjeseci nije bio u blokadi više od 3 dana ukupno.

Za potrebe utvrđivanja okolnosti iz točke 4.2. gospodarski subjekt dužan je u ponudi dostaviti:

1. BON 2/SOL 2 ili bilo koji drugi dokument kojim se dokazuje solventnost gospodarskog subjekta. Traženim dokumentom Ponuditelj mora dokazati da mu račun u posljednjih šest (6) mjeseci nije bio u blokadi duže od sedam (7) dana u kontinuitetu, odnosno ne više od deset (10) dana sveukupno za navedeno razdoblje, čime dokazuje da ima stabilno financijsko poslovanje. Podaci o solventnosti gospodarskog subjekta u predmetnom dokazu sposobnosti obavezno trebaju obuhvatiti dan objave poziva za dostavu ponuda.
2. Dokaz o ukupnom prometu za prethodne dvije financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o ovim prometima dostupna, iz kojeg mora biti vidljivo da je Ponuditelj u jednoj od navedene dvije financijske godine ostvario ukupan promet u iznosu većem od procijenjene vrijednosti ove nabave. Dokaz o tome Ponuditelj može dati u obliku izjave ili drugog odgovarajućeg dokumenta kao što su obrazac BON-1/SOL-1 ili račun dobiti i gubitka ili odgovarajući financijski izvještaj za isto razdoblje, ako je njihovo objavljivanje propisano u zemlji sjedišta gospodarskog subjekta.

# 4.3. Vrsta, sredstvo i uvjeti jamstva

Naručitelj od gospodarskih subjekata zahtjeva sljedeću vrstu jamstava:

4.3.1. Jamstvo za ozbiljnost ponude

Ponuditelj je obvezan u ponudi priložiti jamstvo za ozbiljnost ponude u obliku bjanko zadužnice solemnizirane od strane javnog bilježnika na iznos od **10.000,00 kuna** u slučaju odustajanja ponuditelja od svoje ponude u roku njezine valjanosti, nedostavljanja dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora o nabavi i nedostavljanja jamstva za uredno ispunjenje ugovora.

Jamstvo mora biti dostavljeno u izvorniku, uloženo u plastični (PVC) fascikl. Jamstvo za ozbiljnost ponude ne smije biti ni na koji način oštećeno (bušenjem, klamanjem i sl.).

Trajanje jamstva za ozbiljnost ponude sukladno je roku valjanosti ponude, a gospodarski subjekt može dostaviti jamstvo koje je duže od roka valjanosti ponude. Ako istekne rok valjanosti ponude ili jamstva za ozbiljnost ponude, Naručitelj mora tražiti njihovo produženje. U tu svrhu ponuditelju se daje primjereni rok, ne kraći od 5 dana. Naručitelj je obvezan vratiti ponuditeljima jamstvo za ozbiljnost ponude u roku od deset dana od dana potpisivanja ugovora o nabavi, odnosno dostave jamstva za uredno ispunjenje ugovora, a presliku jamstva obvezan je pohraniti.

# 5. PODACI O PONUDI

## 5.1. Ponudu obvezno sačinjavaju

1. Popunjeni Prilog 1. Ponudbeni list
2. Popunjeni Prilog 2. Izjavu o neispunjavanju kriterija za isključenje
3. Popunjeni Prilog 3. Troškovnik
4. Izvadak iz odgovarajućeg registra
5. Jamstvo za ozbiljnost ponude
6. Dokaz sposobnosti iz točke 4.2.

## 5.2. Oblik i način izrade ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.

Ponuda se izrađuje u papirnatom obliku, na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se uvezuje jamstvenikom na način da se onemogući naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova. Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda mora biti izrađena u papirnatom obliku, otisnuta ili pisana neizbrisivom tintom. Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv. Ispravci moraju uz navod datuma ispravka biti potvrđeni potpisom ponuditelja.

Ponudbeni list potpisuje osoba koja je po zakonu ovlaštena za zastupanje pravne osobe gospodarskog subjekta-ponuditelja ili osoba koju je ovlaštena osoba ponuditelja pisanom punomoći ovlastila za potpisivanje ponude (u ovom slučaju uz ponudu se obvezno prilaže i punomoć za potpisivanje ponude).

Ponuda se dostavlja u izvorniku. Elektronička dostava ponuda nije dopuštena.

## 5.3. Izmjena i/ili dopuna ponuda i odustajanje od ponude

Ponuda se ne može mijenjati ili povući nakon isteka roka za dostavu ponuda.

## 5.4. Cijena ponude

Cijena ponude piše se brojkama u apsolutnom iznosu i izražava se u kunama.

Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u Troškovniku.

U cijenu ponude bez poreza na dodanu vrijednost (PDV) moraju biti uračunati svi troškovi i popusti.

Ponuđene jedinične cijene neće se mijenjati zbog naknadno promijenjenih okolnosti po bilo kojoj osnovi, niti u slučaju da se nakon zaključenja Okvirnog sporazuma povećaju cijene elemenata na temelju kojih je ona određena. Ponuditelj se odriče prava na povećanje cijene zbog naknadno promijenjenih okolnosti, te izričito jamči da ugovorne jedinične cijene vrijede za cijelo vrijeme ispunjenja ugovornih obveza.

## 5.5.Kriterij za odabir ponude te relevantni ponder kriterija

Kriterij za odabir ponude je najniža cijena.

Alternativne ponude nisu dopuštene.

## 5.6. Rok valjanosti ponude

Rok valjanosti ponude je 60 kalendarskih dana od krajnjeg roka za dostavu ponuda.

##

## 5.7. Način i rok dostave ponuda

Ponuda se u zatvorenoj omotnici dostavlja do **15. srpnja 2019. u 23:59** na adresu naručitelja:

**Pro Mente Hrvatska**

**Dobojska 36**

**10000 Zagreb**

Na omotnici ponude mora biti naznačeno:

– naziv i adresa naručitelja,

– naziv i adresa ponuditelja,

– naziv predmeta nabave,

– naznaka »ne otvaraj«.

Do navedenog roka za dostavu ponuda, ponuda mora biti dostavljena bez obzira na način dostave. Ponuditelj određuje način dostave ponude i sam snosi rizik eventualnog gubitka, odnosno nepravovremene dostave njegove ponude.

#

# 6.OSTALE ODREDBE

## 6.1.Odredbe sklapanja okvirnog sporazuma

Sklapa se okvirni sporazum s jednim gospodarskim subjektom na razdoblje od dvije godine. Okvirni sporazum sklapa se s jednim gospodarskim subjektom te obvezuje stranke na izvršenje okvirnog sporazuma. U ovom okvirnom sporazumu određeni su svi uvjeti te se ugovor na temelju tog okvirnog sporazuma dodjeljuju prema uvjetima iz okvirnog sporazuma.

Naručitelj će temeljem sklopljenog Okvirnog sporazuma s **jednim** gospodarskim subjektom i ugovora o nabavi roba izdavati narudžbenice za nabavu potrepština za krajnje korisnike tijekom trajanja Okvirnog sporazuma, sukladno potrebama Naručitelja.

##

## 6.2.Jamstva

**Jamstvo za uredno ispunjenje godišnjeg ugovora o nabavi robe**

Odabrani ponuditelj s kojim će biti sklopljen godišnji ugovor o nabavi robe obvezan je najkasnije **u roku od 8 (osam) radnih dana od dana potpisa ugovora**, dostaviti jamstvo za uredno ispunjenje **prvog godišnjeg ugovora** o nabavi robe, za slučaj povrede ugovornih obveza.

**Jamstvo za uredno izvršenje drugog godišnjeg ugovora o nabavi robe** odabrani ponuditelj je obvezan dostaviti najkasnije u roku od 8 (osam) radnih dana od dana potpisa **drugog godišnjeg ugovora** o nabavi robe.

Traženo jamstvo dostavlja se u oblikubjanko zadužnice solemnizirane od strane javnog bilježnika, s rokom važenja sukladnom razdoblju trajanja ugovora.

Ako jamstvo za uredno izvršenje ugovora ne bude naplaćeno, naručitelj će ga vratiti ugovaratelju nakon isteka roka važenja.

## 6.3.Rok, način i uvjeti plaćanja

Rok plaćanja računa je 30 dana od dana ispostavljanja računa, a nakon isporuke robe. Na računu obavezno mora biti naznačen broj narudžbenice i broj Ugovora o nabavi robe.

## 6.4.Pregled, ocjena i odabir ponuda , sklapanje ugovora

Naručitelj pregledava i ocjenjuje ponude sukladno propisanim zahtjevima iz ovog Poziva na dostavu ponuda. Naručitelj neće prihvatiti ponudu koja ne ispunjava uvjete i zahtjeve iz ovog Poziva na dostavu ponuda. Obavijest o rezultatima nabave kojom će svaki ponuditelj biti obaviješten je li njegova ponuda odabrana ili ne naručitelj će dostaviti e-mailom u roku od pet (5) dana od dana donošenja odluke o odabiru.

##

## 6.5.Prilozi

Prilozi ove Dokumentacije za nadmetanje su:

Prilog 1. Ponudbeni list
Prilog 2. Izjava o nepostojanju razloga za isključenje
Prilog 3. Troškovnik
Prilog 4. Prijedlog Ugovora o nabavi

Prilog 5. Prijedlog Okvirnog sporazuma

# 7. Navod o zajednici ponuditelja ili podizvoditelju

Zajednica ponuditelja ili podizvoditelji u ovom postupu nisu dozvoljeni i takve ponude neće biti razmatrane.

# 8. Podnošenje žalbe

## Svaki nezadovoljni ponuditelj može uložiti žalbu ako smatra da je njegova ponuda trebala biti odabrana kao najbolja, odnosno najpovoljnija, ali nije zbog postupanja Naručitelja. Ukoliko je neopravdano odbije, isključen Ponuditelj podnosi žalbu u pisanom obliku u roku od 8 dana od dana primitka odluke o odabiru ili odluke o odbijanju ili odluke o poništenju posredničkom tijelu, Povjerenstvo za odlučivanje o prigovorima i žalbama, Pro Mente Hrvatska, Dobojska 36, 10000 Zagreb. Žalba se dostavlja na dokaziv način. Podnositelj žalbe mora u svom dopisu obrazložiti navode. Podnošenje žalbe ne zaustavlja daljnji tijek projekta, odnosno sklapanje ugovora.